建炎元年，高宗总算到了当时个杭州，该杭州原先是吴越国个国都，后手来畀宋朝灭了的，高宗就来搭格达当皇帝，再么把杭州个名字改成临安,但是要弄零清个是：当时个临安勿是京师，那个辰光不过是“行在”而已。真当个首都还是来搭汴京。建炎三年个辰光，高宗手底下两个将军造反，畀伊废了，原因么是前头高宗专门相信太监，而且巴结太监个人升官亦尽该容易，所以该两人熬不牢的。再么畀高宗唯一个亲生伢儿赵旉拥立起来当皇帝佬儿。乃末一来大家都晓得该事体不对的，连忙从各地回杭州勤王，总算畀该场事体平定了的，者个就是苗刘之乱。